Budget 2015-18: Fastlæggelse af økonomisk råderum 
Sagsfremstilling 
61.       Budget 2015-18: Fastlæggelse af økonomisk råderum - Åbent 
  
  
SAGENS INDHOLD 
Byrådet godkendte 28. januar 2014 budgetprocessen for Budget 2015-18. Budgetprocessen blev godkendt med 
følgende tilføjelse: 
  
”Godkendt med den ændring, at råderummet udgør +/- 1-2 %, og at det endelige råderum fastlægges på Byrådets 
temamøde i april 2014. Til temamødet i april 2014 forberedes endvidere en politisk drøftelse af de overordnede 
rammer for gennemførelsen af reduktioner og udvidelser.” 
  
På Byrådets temamøde 29. april 2014 skal det økonomiske råderum drøftes med henblik på, at der på det 
efterfølgende byrådsmøde kan træffes beslutning om råderummet i Budget 2015-18. Råderummet består af de 
reduktions- og udvidelsesforslag, som administrationen skal udarbejde forud for Byrådets budgetseminar 21. og 22. 
august 2014. 
  
Temamødet 29. april 2014 vil indeholde en status på regnskabsresultatet for 2013, det forventede regnskab for 
2014 samt de foreløbige forventninger til budget 2015-18. Ligeledes skal de langsigtede økonomiske målsætninger 
for Favrskov Kommune drøftes. Med baggrund heri drøftes det økonomiske råderum for budget 2015-18. 
  
INDDRAGELSE/KOMMUNIKATION 
Forud for temamødet 29. april 2014 skal fagudvalgene på sine møder i april måned drøfte, hvilke 
reduktionsområder, der skal undersøges og nærmere vurderes. 
  
Som baggrundsmateriale er alle tidligere reduktionsforslag offentliggjort i eDagsorden. Endvidere er der udarbejdet 
et notat vedr. nøgletal på nogle af de store driftsområder. 
  
ØKONOMISKE KONSEKVENSER 
De økonomiske konsekvenser afhænger af Byrådets endelige vedtagelse af budgettet. 
  
INDSTILLING 
Direktøren for Job og Økonomi indstiller til Byrådet: 
  
 
Byråd 
29. april 2014 
Sagsnr. 710-2014-
103 
Dok.nr. 710-2014-
86277 
Sagsbehandler 
DPSVE 
  
Tidl. politisk behandling 
BY, 28.01.14, pkt. 14 
Forventet sagsgang 
ØK, BY 
Lovgrundlag 
  
1.    At størrelsen af det økonomiske råderum i Budget 2015-18 fastlægges. 
  
BESLUTNING 
  
Økonomiudvalget, 8. april 2014: 
Fraværende: Finn Knudsen 
  
Fremsendes uden indstilling. 
  
  
  
Byråd, 29. april 2014: 
Fraværende: Jonas Olesen 
  
Byrådet besluttede, at størrelsen af det økonomiske råderum i Budget 2015-18 fastlægges til +/- 1 %. 
